Jelaskan Latar belakang dari Mohamed Sukri Omar dalam bahasa melayu

Mohamed Sukri Omar berasal dari Beserah, Kuantan, Pahang. Beliau mendapat pendidikan rendah di Sekolah Rendah Islam Al-Irsyad, Kuantan. Seterusnya beliau menyambung ke peringkat menengah di Sekolah Menengah Islam Al-Irsyad, Kuantan dan memperoleh Sijil Pengajian Agama Khas dan Sijil Pelajaran Malaysia. Beliau kemudiannya melanjutkan pengajian dalam Diploma Pengurusan Perniagaan dan Minor Pengajian Islam di Kolej Jamiah Islamiah Putra atau Kolej JAIPUTRA (kini Kolej Uniti Kota Bharu). Beliau kemudiannya melanjutkan pengajian ke Sana'a, Yaman selama 5 tahun dan berjaya mendapatkan Ijazah Pengajian Ilmu-ilmu Islam, Ijazah Tadris (Keizinan Mengajar) dan ijazah sanad kutub sittah daripada Syeikh Qassim Al-Bahr Al-Yamani di sana. Kini beliau sedang menyelesaikan pengajian Ijazah Sarjana Falsafah (MPhil) di Akademi Tamadun Islam, Fakulti Sains Sosial Dan Kemanusiaan, Universiti Teknologi Malaysia, Skudai, Johor Darul Takzim.